Document ID: 32013D0410

KOMISIJOS ĮGYVENDINIMO SPRENDIMAS
2013 m. liepos 10 d.
dėl finansinės paramos valstybių narių žvejybos kontrolės programoms įgyvendinti 2013 metais
(pranešta dokumentu Nr. C(2013) 4256)
(Tekstas autentiškas tik anglų, bulgarų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovėnų, suomių, švedų ir vokiečių kalbomis)
(2013/410/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (1), ypač į jo 21 straipsnį,
kadangi:
(1)
2012 m. spalio 9 d. rašte Komisija apibrėžė prioritetines sritis, kurios bus finansuojamos Sąjungos lėšomis pagal žvejybos kontrolės programas. Šios prioritetinės sritys apima valstybės narės kontrolės sistemos patobulinimus, variklio galios matavimą ir žuvininkystės produktų atsekamumą. 2012 m. gegužės 14 d. rašte Komisija taip pat nurodė reikalavimus, kurių turi laikytis į atsekamumo projektus investuojantys ūkio subjektai ir valstybės narės;
(2)
pagal Reglamento (EB) Nr. 861/2006 20 straipsnį valstybės narės pateikė Komisijai savo 2013 m. žvejybos kontrolės programą ir paraiškas gauti Sąjungos finansinę paramą, kuri skiriama pagal šią programą įgyvendinamų projektų išlaidoms padengti;
(3)
tuo remiantis ir atsižvelgiant į biudžeto apribojimus, paraiškos gauti Sąjungos finansinę paramą projektams, susijusiems su neprioritetiniais veiksmais, tokiais kaip automatinio identifikavimo sistemų (AIS) įrengimas žvejybos laivuose, mokymai, kurie nesusiję su patobulinimais, padarytinais valstybės narės kontrolės sistemoje, ir žvejybos kontrolės patrulinių laivų ir orlaivių įsigijimas ar modernizavimas, buvo atmestos, nes nebuvo skirtos prioritetinėms sritims;
(4)
tikslinga laikantis Reglamento (EB) Nr. 861/2006 15 straipsnyje nustatytų ribų nustatyti Sąjungos finansinės paramos didžiausią dydį bei normą ir sąlygas, kuriomis tokia parama gali būti skiriama;
(5)
svarbu užtikrinti, kad atsekamumo projektai būtų parengti pagal tarptautiniu mastu pripažintus standartus, kaip reikalaujama pagal 2011 m. balandžio 8 d. Komisijos įgyvendinimo reglamento (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės (2), 67 straipsnio 8 dalį;
(6)
buvo įvertinta Sąjungos finansinės paramos paraiškų atitiktis 2007 m. balandžio 11 d. Komisijos reglamente (EB) Nr. 391/2007, nustatančiame išsamias Tarybos reglamento (EB) Nr. 861/2006 įgyvendinimo taisykles dėl valstybių narių išlaidų, patirtų įgyvendinant bendrajai žuvininkystės politikai taikomas stebėsenos ir kontrolės sistemas (3), išdėstytoms taisyklėms;
(7)
Komisija įvertino projektus, kurių sąnaudos neviršija 40 000 EUR (be PVM), ir atrinko tuos, kurių atveju, atsižvelgiant į tikėtinus prašymus pateikusių valstybių narių kontrolės sistemos patobulinimus, Sąjungos bendras finansavimas yra pateisinamas;
(8)
siekiant skatinti investuoti į Komisijos nustatytų prioritetinių sričių įgyvendinimą ir atsižvelgiant į neigiamą finansų krizės poveikį valstybių narių biudžetams, su tomis prioritetinėmis sritimis susijusioms išlaidoms padengti turėtų būti taikoma didelė bendro finansavimo norma, laikantis reglamento (EB) Nr. 861/2006 15 straipsnyje nustatytų ribų;
(9)
kad būtų galima skirti paramą, žvejybos laivuose įrengta automatinė buvimo vietos nustatymo įranga ir elektroninio duomenų registravimo ir perdavimo įranga turi atitikti reikalavimus, nustatytus Įgyvendinimo reglamente (ES) Nr. 404/2011;
(10)
šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Dalykas
Šiuo sprendimu numatoma 2013 m. Sąjungos finansinė parama, skirta valstybių narių išlaidoms, patirtoms 2013 m. taikant bendrosios žuvininkystės politikos (BŽP) stebėsenos ir kontrolės sistemas, kompensuoti, kaip nurodyta Reglamento (EB) Nr. 861/2006 8 straipsnio 1 dalies a punkte.
2 straipsnis
Neįvykdytų įsipareigojimų klausimo sprendimas
Visas sumas, kurias prašo kompensuoti, atitinkama valstybė narė sumoka iki 2017 m. birželio 30 d. Po tos dienos valstybės narės sumokėtos sumos nekompensuojamos. Su šiuo sprendimu susiję biudžeto asignavimai panaikinami ne vėliau kaip iki 2018 m. gruodžio 31 d.
3 straipsnis
Naujosios technologijos ir IT tinklai
1. Naujų technologijų diegimo ir IT tinklų įrengimo siekiant užtikrinti veiksmingą ir saugų su žvejybos veiklos stebėsena, kontrole ir priežiūra, taip pat variklio galios patikrinimu susijusių duomenų rinkimą ir tvarkymą išlaidoms, patirtoms įgyvendinant I priede nurodytus projektus, kompensuoti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. Atsekamumo projektams skiriama Sąjungos parama neviršija 1 000 000 EUR valstybės narės valdžios institucijų investicijų atveju ir 250 000 EUR privačiojo sektoriaus investicijų atveju. Valstybė narė pagal vieną finansavimo sprendimą gali priimti ne daugiau kaip 2 vieno privataus ūkio subjektų projektus. Bendras vienoje valstybėje narėje ir pagal vieną finansavimo sprendimą privačių ūkio subjektų vykdomų atsekamumo projektų skaičius negali viršyti 8.
3. Kad būtų galima skirti 2 dalyje nurodytą finansinę paramą, visi pagal šį sprendimą bendrai finansuojami projektai turi atitikti Tarybos reglamente (EB) Nr. 1224/2009 (4) ir Įgyvendinimo reglamente (ES) Nr. 404/2011 nustatytus taikomus reikalavimus.
4. Kitoms išlaidoms, patirtoms įgyvendinant I priede nurodytus projektus, kompensuoti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
4 straipsnis
Automatinė buvimo vietos nustatymo įranga
1. Automatinės buvimo vietos nustatymo įrangos, užtikrinančios nuotolinį žvejybos laivų buvimo vietos stebėjimą žvejybos stebėjimo centre, naudojantis laivų stebėjimo sistema (LSS), įsigijimo ir įrengimo žvejybos laivuose išlaidoms, patirtoms įgyvendinant II priede nurodytus projektus, kompensuoti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 2 500 EUR.
3. Kad būtų galima skirti 1 dalyje nurodytą finansinę paramą už automatinę buvimo vietos nustatymo įrangą, ta įranga turi atitikti Komisijos reglamente (EB) Nr. 2244/2003 (5) nustatytus reikalavimus.
5 straipsnis
Elektroninio duomenų registravimo ir perdavimo sistemos
Elektroninio duomenų registravimo ir perdavimo sistemoms (EDRPS) būtinų dalių kūrimo, įsigijimo, diegimo ir techninės pagalbos, siekiant užtikrinti veiksmingą ir saugų keitimąsi duomenimis, susijusiais su žvejybos veiklos stebėsena, kontrole ir priežiūra, išlaidoms, patirtoms įgyvendinant III priede nurodytus projektus, kompensuoti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
6 straipsnis
Elektroninio duomenų registravimo ir perdavimo įranga
1. EDRPS įrangos, užtikrinančios galimybę laivuose elektroniniu būdu registruoti duomenis apie žuvininkystės veiklą ir juos perduoti žvejybos stebėjimo centrui, įsigijimo ir montavimo žvejybos laivuose išlaidoms, patirtoms įgyvendinant IV priede nurodytus projektus, kompensuoti gali būti skiriama 90 % reikalavimus atitinkančių išlaidų finansinė parama, laikantis tame priede nustatytų ribų.
2. Nepažeidžiant 4 dalies nuostatų, 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 3 000 EUR.
3. Kad būtų galima skirti finansinę paramą už EDRPS įrangą, ta įranga turi atitikti Įgyvendinimo reglamente (ES) Nr. 404/2011 nustatytus reikalavimus.
4. Jei įranga atlieka EDRPS ir LSS funkcijas ir atitinka Įgyvendinimo reglamente (EB) Nr. 404/2011 nustatytus reikalavimus, šio straipsnio 1 dalyje nurodyta finansinė parama apskaičiuojama pagal didžiausią vienam laivui nustatytą sumą, t. y. 4 500 EUR.
7 straipsnis
Bandomieji projektai
Su naujomis kontrolės technologijomis susijusių V priede nurodytų bandomųjų projektų išlaidoms kompensuoti gali būti skiriama 50 % reikalavimus atitinkančių išlaidų finansinė parama, laikantis tame priede nustatytų ribų.
8 straipsnis
Didžiausia Sąjungos finansinės paramos suma
Didžiausias Sąjungos įnašas valstybei narei yra:
(EUR)
Valstybė narė
Nacionalinėje žvejybos kontrolės programoje numatytos išlaidos
Pagal šį sprendimą atrinktų projektų įgyvendinimo išlaidos
Didžiausia Sąjungos finansinės paramos suma
Belgija
1 369 250
1 369 250
1 232 325
Bulgarija
15 339
15 339
13 805
Danija
6 801 633
5 226 502
4 691 350
Vokietija
17 502 400
4 291 800
3 794 200
Estija
280 000
280 000
252 000
Airija
1 200 000
1 200 000
1 080 000
Graikija
1 370 029
1 370 029
1 153 026
Ispanija
12 186 266
9 137 042
7 562 370
Prancūzija
5 373 796
5 363 796
4 811 416
Italija
7 480 000
2 160 000
1 944 000
Kipras
600 000
600 000
540 000
Latvija
192 735
192 735
173 462
Lietuva
389 539
389 539
350 585
Malta
1 375 002
1 228 802
636 605
Nyderlandai
3 264 205
2 389 410
2 142 252
Lenkija
3 422 251
3 322 251
2 990 026
Portugalija
1 608 900
703 500
633 150
Rumunija
769 000
419 000
313 100
Slovėnija
315 100
293 400
241 500
Suomija
1 682 500
1 682 500
1 514 250
Švedija
1 392 838
1 392 838
1 253 555
Jungtinė Karalystė
1 039 444
1 039 444
816 423
Iš viso
69 630 227
44 067 177
38 139 400
9 straipsnis
Šalys, kurioms skirtas šis sprendimas
Šis sprendimas skirtas Belgijos Karalystei, Bulgarijos Respublikai, Estijos Respublikai, Kipro Respublikai, Danijos Karalystei, Vokietijos Federacinei Respublikai, Airijai, Graikijos Respublikai, Ispanijos Karalystei, Prancūzijos Respublikai, Italijos Respublikai, Latvijos Respublikai, Lietuvos Respublikai, Maltos Respublikai, Nyderlandų Karalystei, Lenkijos Respublikai, Portugalijos Respublikai, Rumunijai, Slovėnijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei
Priimta Briuselyje 2013 m. liepos 10 d.

Labels: 2
7
6
12
18
15